Rekordite rubriiki koostab Marek Vahula
Foto Arne Ader
Hull metsisekukk mängib raiesmikul ( www.loodusemees.ee )
Rekord 13. Kauneim metsisemäng
Maailma kauneim metsisemäng asub Lahemaa Rahvuspargis Juminda poolsaarel, niinimetatud Majakivi mängus. Metsis ei alusta seal sageli mitte puuladvas, vaid hoopis rändrahnul. Ja lõpetab lõpuks maas. Vahetevahel kasutab ta maapinnale tulekuks ka ronimisredelit.
1996 aasta lehekuu lõpus Kadrioru Saksa Gümnnaasiumi 5. b klassile Lahemaa ekskursiooni tehes, tõid lapsed kivi pealt mulle näidata pihukeste peal korjatud metsisejunnikesi, mis saladuse ilmsiks tõi. Hiljem läksin fakti kontrollima ja maailma ilusaim metsisemäng saigii avastatud sedasi.